b'\n_START_ARTICLE_\nDanilo \xc5\xa0vara\n_START_SECTION_\n\xc5\xbdivljenje\n_START_PARAGRAPH_\nGimnazijo je obiskoval v Pazinu, kjer je bil njegov profesor tudi Sa\xc5\xa1a \xc5\xa0antel, v Kranju in v Gorici. Na Dunaju je \xc5\xa1tudiral na trgovski \xc5\xa1oli, v Frankfurtu pa politi\xc4\x8dne vede, kjer je s triindvajsetimi leti tudi doktoriral. Hkrati se je (ve\xc4\x8dinoma zasebno) izobra\xc5\xbeeval iz prakti\xc4\x8dnih in teoretskih glasbenih predmetov. _NEWLINE_Bil je direktor ljubljanske Opere in profesor na Akademiji za glasbo v Ljubljani.\n_START_SECTION_\nDru\xc5\xbeina\n_START_PARAGRAPH_\nNjegov sin je dirigent Igor \xc5\xa0vara, h\xc4\x8di Danila \xc5\xa0vara je solistka ljubljanskega baleta.\n_START_SECTION_\nDelo\n_START_PARAGRAPH_\nMed \xc5\xa0varova pomembnej\xc5\xa1a dela \xc5\xa1tejemo opere (med katerimi sta najbolj znani Veronika Deseni\xc5\xa1ka in Slovo od mladosti) in simfoni\xc4\x8dno glasbo. Danilo \xc5\xa0vara je priredil tudi veliko \xc5\xa1tevilo slovenskih ljudskih pesmi in pisal tudi filmsko glasbo.'